# אוקסברידג'

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אוקסברידג' הוא הלחם שנוצר משמות שתי האוניברסיטאות הוותיקות ביותר בבריטניה ובעולם הדובר אנגלית בכללו - אוניברסיטת אוקספורד ואוניברסיטת קיימברידג'.

אוניברסיטת אוקספורד הוקמה ככל הנראה בשנת 1096 לאחר שהמלך הנרי השני אסר על האנגלים ללמוד באוניברסיטת פריז. עשרה כמרים שפרשו מאוקספורד הקימו מאוחר יותר בשנת 1209 את אוניברסיטת קיימברידג'.

ההלחם נוצר כתוצאה מזה ששתי האוניברסיטאות דומות כל כך באופיין וכן בגלל ששתיהן נמצאות ביריבות מתמדת על המקום הראשון בצמרת האוניברסיטאות האנגליות.

אף שהאוניברסיטאות ותיקות ביותר, המושג "אוקסברידג'" צעיר יחסית, ולראשונה הופיע בדפוס, ככל הידוע, בספרו של ויליאם תקרי Pendennis, שיצא לאור בשנת 1849, ובו הגיבור הראשי לומד באוקסברידג'. המונח נכנס לשימוש שוטף רק באמצע המאה העשרים. וירג'יניה וולף השתמשה בו בצורה ביקורתית בספרה "חדר משלך" (A Room of One's Own).

הלחמים נוספים משמשים עם ההלחם אוקסברידג', באמצעות הוסיפה או החלפה של אוניברסיטאות בהלחם, לדוגמה: דוקסברידג' שנוצר מהוספה של אוניברסיטת דורהאם להלחם. המונח דוקסברידג' נפוץ כשם של טורניר הספורט השנתי שבו מעורבים שלוש האוניברסיטאות. למרות זאת, השימוש בהלחמים האחרים אינו נפוץ כמו השימוש במונח אוקסברידג'.

בקרב בוגרי שתי האוניברסיטאות מקובל לקרוא למוסד האחר בשם "המקום האחר" (The Other Place).

מקור: http://he.wikipedia.org../../../%D7%90/%D7%95/%D7%A7/%D7%90%D7%95%D7%A7%D7%A1%D7%91%D7%A8%D7%99%D7%93%D7%92%27.html

קטגוריות: אוניברסיטאות | אוניברסיטת קיימברידג' | אוניברסיטאות ומכללות בבריטניה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Español
- Français
- ไทย
- 中文